CELEX: 62012CN0071
Language: bg
Date: 2012-02-10 00:00:00
Title: Дело C-71/12: Преюдициално запитване, отправено от Qorti Kostituzzjonali (Малта) на 10 февруари 2012 г. — Vodafone Malta Limited и Mobisle Communications Limited/L-Avukat Ġenerali, Il-Kontrollur tad-Dwana, Il-Ministru tal-Finanzi, и L-Awtorità ta’ Malta dwar il-Komunikazzjoni

21.4.2012   
            
            
               BG
            
            
               Официален вестник на Европейския съюз
            
            
               C 118/16
            
         Преюдициално запитване, отправено от Qorti Kostituzzjonali (Малта) на 10 февруари 2012 г. — Vodafone Malta Limited и Mobisle Communications Limited/L-Avukat Ġenerali, Il-Kontrollur tad-Dwana, Il-Ministru tal-Finanzi, и L-Awtorità ta’ Malta dwar il-Komunikazzjoni
   (Дело C-71/12)
   2012/C 118/25
   Език на производството: малтийски
   
      Запитваща юрисдикция
   
   Qorti Kostituzzjonali
   
      Страни в главното производство
   
   
      Жалбоподатели: Vodafone Malta Limited, Mobisle Communications Limited
   
      Ответници: L-Avukat Ġenerali, Il-Kontrollur tad-Dwana, Il-Ministru tal-Finanzi, L-Awtorità ta’ Malta dwar il-Komunikazzjoni
   
      Преюдициални въпроси
   
   Забраняват ли разпоредбите на Директива 2002/20/ЕО на Европейския парламент и на Съвета от 7 март 2002 година относно разрешението на електронните съобщителни мрежи и услуги („Директива за разрешение“), и по-специално членове 12 и/или 13 от нея, на държавите членки да налагат данъчна тежест на операторите на мобилни далекосъобщителни услуги („операторите“), която:
   
               а)
            
            
               представлява данък, наречен акциз, въведен по силата на национална правна уредба;
            
         
               б)
            
            
               изчислява се като процент от сумите, събирани от мобилните телефонни оператори от техните потребители за предоставяните им от тях услуги с изключение на освободените по закон услуги;
            
         
               в)
            
            
               заплаща се индивидуално на мобилните телефонни оператори от техните потребители, след което всички оператори, предлагащи мобилни телефонни услуги, предават сумата на Митническия контрольор, като въпросната сума се дължи единствено от операторите, а не от други предприятия, включително предоставящи други електронни съобщителни мрежи и услуги?